**Ministru kabineta noteikumu projekta “Grozījumi Ministru kabineta 2011.gada 21.jūnija noteikumos Nr.485 “Atsevišķu veidu bīstamo atkritumu apsaimniekošanas kārtība**”” **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma 17.panta astotā daļa un 36.pants. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | 1) Atbilstoši Ministru kabineta 2014.gada 1.jūlija noteikumu Nr.331 “Elektrisko un elektronisko iekārtu un bateriju vai akumulatoru ražotāju reģistrācijas kārtība un samaksas kārtība par datu uzturēšanu” 2. un 3.punktam biedrība “Latvijas Elektrotehniskas un elektronikas rūpniecības asociācija” (turpmāk – LETERA) ir bateriju un akumulatoru ražotāju reģistra turētājs. Šobrīd Ministru kabineta 2011.gada 21.jūnija noteikumu Nr.485 “Atsevišķu veidu bīstamo atkritumu apsaimniekošanas kārtība” (turpmāk – noteikumi Nr.485) 31.punktā nav noteikts, kādā veidā bateriju un akumulatoru ražotāju reģistrā tiek iesniegti minētajā punktā norādītie ziņojumi, tāpēc reizēm bateriju un akumulatoru ražotāju reģistrā tiek saņemti ziņojumi, kuri bateriju un akumulatoru ražotāju reģistra datu bāzē ir jāievada manuāli, lai gan bateriju un akumulatoru reģistrā ir izveidota datu bāze, kurā bateriju un akumulatoru ražotāji vai bateriju un akumulatoru atkritumu apsaimniekotāji (ja ražotājs ar tiem ir noslēdzis attiecīgu līgumu) var tiešsaistē ievadīt attiecīgos ziņojumus. Līdz ar to ir nepieciešams noteikt vienveidīgas prasības noteikumu Nr.485 31.punktā minēto ziņojumu iesniegšanai, paredzot, ka iekārtu ražotājs, tā pilnvarots pārstāvis vai iekārtu atkritumu apsaimniekotājs minētos ziņojumus ievada elektrisko un elektronisko iekārtu ražotāju reģistra turētājā izveidotajā elektrisko un elektronisko iekārtu ražotāju reģistra datu bāzē.2) Lai mazinātu administratīvo slogu un nodrošinātu Ministru kabineta 2009.gada 3.novembra noteikumu Nr.1294 “Kārtība, kādā atbrīvo no dabas resursu nodokļa samaksas par videi kaitīgām precēm” un noteikumu Nr.485 prasību vienveidīgu piemērošanu, ir jāprecizē un jāsamazina ziņojumu iesniegšanas biežums no četriem ziņojumiem kalendārā gada laikā uz diviem ziņojumiem kalendārā gada laikā attiecībā uz Latvijas valstu tirgū un citos ES dalībvalstu tirgos piedāvātajiem elektrisko un elektronisko iekārtu veidiem un daudzumiem.3) Nepieciešams precizēt noteikumu Nr.485 2.pielikumu, svītrojot prasības attiecībā uz ziņojumu sniegšanu par bateriju un akumulatoru atkritumu pārstrādi, tā kā minētās informācijas sniegšanas kārtība ir ietverta noteikumu Nr.485 28.punktā.  |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM), LETERA, Valsts vides dienests |
| 4. | Cita informācija | **Nav.** |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | - 5 videi kaitīgo preču atkritumu apsaimniekotāji, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēm;- 5 bīstamo atkritumu apsaimniekošanas komersanti, kuri veic bateriju un akumulatoru atkritumu pārvadājumus, lai minētos atkritumus nogādātu pārstrādei citās Eiropas Savienības valstīs, tā kā Latvijā nav pārstrādes iekārtu šādu atkritumu pārstrādei.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts mazinās administratīvo slogu, tā kā tiks samazināts Elektrisko un elektronisko iekārtu ražotāju reģistrā iesniedzamo ziņojumu iesniegšanas biežums.  |
| 3. | Administratīvo izmaksu monetārs novērtējums | Noteikumu projekts šo jomu neskar, tā kā netiek ieviestas jaunas administratīvās procedūras. |
| 4. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Noteikumu projekts no 2016.gada 1.decembra ir pieejams VARAM tīmekļa vietnē [www.varam.gov.lv](http://www.varam.gov.lv), līdz ar to ieinteresētajām personām ir iespēja izteikt viedokli un sniegt priekšlikumus. |
| 2. | Sabiedrības līdzdalība projekta izstrādē  | Sadaļa tiks aizpildīta pēc sabiedrības līdzdalības rezultātu saņemšanas. |
| 3. | Sabiedrības līdzdalības rezultāti  | Sadaļa tiks aizpildīta pēc sabiedrības līdzdalības rezultātu saņemšanas. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, LETERA |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Nav paredzēta jauno institūciju izveide/likvidēšana/reorganizēšana. |
| 3. | Cita informācija | Nav |

*Anotācijas III, IV un V sadaļa – noteikumu projekts šo jomu neskar.*

Vides aizsardzības un

reģionālās attīstības ministrs K.Gerhards

Doniņa, 67026515;

ilze.donina@varam.gov.lv